पीएम नरेंद्र मोदी ने वीडियो शेयर कर बांधे तारीफों के पुल
Kesariya In 5 Languages Tweeted By Pm Modi - रणबीर कपूर और आलिया भट्ट की फिल्म 'ब्रह्मास्त्र' का गाना 'केसरिया' काफी हिट रहा था। केवल फिल्म ही नहीं, ब्रह्मास्त्र के गानों को भी लोगों ने खूब पसंद किया।
रणबीर कपूर और आलिया भट्ट की फिल्म 'ब्रह्मास्त्र' का गाना 'केसरिया' काफी हिट रहा था। केवल फिल्म ही नहीं, ब्रह्मास्त्र के गानों को भी लोगों ने खूब पसंद किया। अब इसी बीच एक शख्स ने इस गाने को 5 भाषाओं में गाया है। इस शख्स का नाम स्नेहदीप सिंह हैं। इन्होंने मलयालम, तमिल, तेलुगु, कन्नड़ और हिंदी भाषाओं में इस गाने को गाया। जिसका वीडियो सामने आते ही प्रधानमंत्री नरेंद्र मोदी ने भी स्नेहदीप की प्रशंसा की है।
पीएम मोदी ने की तारीफ 
स्नेहदीप के इस वीडियो को मोदी ने ट्वीट करते हुए लिखा, 'इस अद्भुत प्रस्तुति को देखा। स्नेहदीप सिंह की मधुर आवाज के अलावा यह 'एक भारत श्रेष्ठ भारत' की भावना की एक महान अभिव्यक्ति है। शानदार।' पीएम मोदी के ट्वीट के बाद स्नेहदीप काफी चर्चा में आ गए हैं। हर तरह सिंगर की जमकर तारीफ हो रही है।
आनंद महिंद्रा ने भी शेयर किया वीडियो 
प्रधानमंत्री के अलावा इस वीडियो को मशहूर उद्योगपति आनंद महिंद्रा ने भी शेयर किया है। उन्होंने इस वीडियो को शेयर करते हुए लिखा, 'बहुत सुंदर। अटूट...अखंड भारत एकदम ऐसा ही सुनाई देता है।'
